**פנייה לאיתור מועמדים לתפקיד**

**דיין/דיינת בבתי הדין לעררים לפי חוק הכניסה לישראל\***

בהתאם לסעיף 13כג לחוק הכניסה לישראל, התשי"ב-1952 (להלן - החוק) פועלים במשרד המשפטים בתי דין לעררים שהם בתי דין מנהליים הדנים בעררים על החלטות רשות האוכלוסין וההגירה בענייני כניסה לישראל, שהייה וישיבה בישראל או יציאה ממנה או בענייני אזרחות המנויים בתוספת לחוק.

על פי החוק כשירים להתמנות לבית הדין שופט בדימוס או מי שכשיר להתמנות לשופט בית משפט שלום, הבקיא בדיני הכניסה לישראל והיציאה ממנה ובדיני האזרחות.

דייני בית הדין מתמנים ע"י שרת המשפטים מבין מועמדים שתבחר ועדה שחבריה הם: מנכ"לית משרד המשפטים - יו"ר, עובד מדינה שימנה היועץ המשפטי לממשלה ומשפטן מקרב הציבור שימנה נציב שירות המדינה.

תקופת הכהונה של דייני בית הדין תהיה חמש שנים, ושרת המשפטים רשאית, בהמלצת הוועדה, לשוב ולמנותם לתקופת כהונה אחת נוספת.

**בתי הדין פועלים בירושלים, תל אביב, חיפה ובאר שבע. בשלב זה נדרש דיין לבית הדין בירושלים. הנהלת בתי הדין שומרת לעצמה הזכות לשנות את שיבוץ הדיינים בהתאם לצרכי המערכת ולהנחיות הממונה.**

**משרד המשפטים מזמין בזאת מועמדים העונים על תנאי הכשירות שבחוק, ומעוניינים להתמנות כאמור, להגיש את מועמדותם לכהונת דיין של בית הדין לעררים לפי חוק הכניסה לישראל.**

\*המועמדים שיאותרו בהליך זה ייכללו ברשימת מועמדים למינוי למשרת דיין בית הדין לעררים על פי צרכי המערכת.

את המועמדות בצירוף שאלון למועמד (3 עותקים- רק בהמצאה ידנית), קורות חיים בעברית ויתר המסמכים הנדרשים, כמפורט בשאלון, יש להפנות באמצעות דואר אלקטרוני או בהמצאה ידנית להנהלת בתי הדין לעררים, רח' כנפי נשרים 7, ירושלים - "עבור משרת דיין בית הדין לעררים". ניתן להוריד את השאלון למועמד מאתר האינטרנט של בתי הדין לעררים לפי חוק הכניסה לישראל שכתובתו

<https://www.gov.il/he/Departments/ministry_of_justice_appeals_tribunal>

להגשת מסמכים ובירורים ניתן לפנות בדוא"ל: [DorinZio@justice.gov.il](mailto:DorinZio@justice.gov.il)

כל האמור בלשון זכר, הכוונה גם ללשון נקבה.

**שימו לב, מועד** **הגשת המועמדות הוארך עד ליום 15.10.2018**